text: Kun få nydanskere stemmer
  21 oktober 2013 kl. 12.36
  To folketingsmedlemmer er taget på Danmarkstur for at få nydanskere til at stemme.
  Ikke mange danskere med anden etnisk baggrund end dansk stemmer, når der er valg. 
  Kun 37 procent af indvandrerne stemte ved kommunalvalget i 2009, og det skal der gøres noget ved, mener Özlem Cekic og Fatma Øktem, der sidder i folketinget for henholdsvis SF og Venstre.
  I dag var de hos Job og Liv i Vejle.
  Det var et led i deres tur rundt i Danmark, hvor de fortæller om, hvorfor de er gået ind i politik, og hvorfor det er vigtigt at stemme til kommunalvalget den 19. november.
  